Kim Gu

​ Kim Gu edo Kim Ku (hangul: 김구; 1876ko abuztuaren 29a – 1949ko ekainaren 26a), Baekbeom (백범) ezizenez ere ezaguna, Koreako independentziaren aldeko aktibista eta estatu-politikaria izan zen. Japoniar Inperioaren aurkako mugimendu independentista korearraren liderra izan zen, Koreako Behin-behineko Gobernuaren burua 1926tik 1927ra eta 1940tik 1945era, eta Korea bateratzearen aldeko aktibista 1945etik aurrera. Koreako historiako pertsonaiarik garrantzitsuenetakotzat jotzen dute.